open-index/open-wikipedia-markdown huggingface dataset:
Gapis batang

**Pokok Gapis** (bahasa Inggeris: *Yellow Saraca*) ialah satu spesies tumbuhan dalam famili Fabaceae yang berasal dari Semenanjung Malaysia, dan banyak terdapat di sepanjang sungai di bahagian utara negara tersebut. Nama botaninya *Saraca thaipingensis*.

Akar Pokok Gapis biasa digunakan untuk membuat pemegang parang.

## Ciri-ciri fizikal
Pokok Gapis tumbuh sehingga 10 meter (33 kaki) tingginya. Ciri-ciri fizikalnya yang lain adalah seperti berikut:
* Daun: Besar, berwarna hijau tua, dan dibahagikan menjadi daun-daun kecil.
* Bunga: Tumbuh secara langsung daripada batang pokok, dahan, atau ranting, dalam bentuk rumpun yang besar. Warnanya kuning aprikot, dengan mata yang merah terang. Bagaimanapun, struktur-struktur yang kelihatan seolah-olah kelopak sebenarnya adalah sepalnya. Bunga ini amat wangi, dan Pokok Gapis kelihatan amat cantik pada waktu bunga berkembangan.
* Buah: Merupakan lenggai yang besar, leper, amat keras, dan berwarna ungu. Buah ini yang mengandungi banyak biji perang hitam sering dimakan oleh monyet dan tupai.

## Lihat juga
* Senarai pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Gelam

**Gelam** atau **kayu putih**, dengan nama saintifik ***Melaleuca cajuputi***, ialah tumbuhan dalam keluarga jambu-jambuan, Myrtaceae dan tersebar luas di Australia, Asia Tenggara, New Guinea dan pulau-pulau di Selat Torres. Ia pohon yang sederhana hingga tinggi dengan kulit kekertas, pertumbuhan baru yang keperakan, dan bulir bunga yang putih atau kehijauan. Ia mempunyai kegunaan penting sebagai sumber minyak gelam.

Gelam sering ditanam sebagai pokok lindungan. Buahnya yang muda mampu menghasilkan buih dan digunakan sebagai sabun.

## Lihat juga
* *[[Eucalyptus]]*

## Rujukan

## Pautan luar
* http://pkukmweb.ukm.my/~ahmad/tugasan/s3_99/rosnawati.htm
* http://www4.webng.com/bioscientiae/v4n1/v4n1_dharmono.pdf
Pohjola

**Pohjola** adalah lokasi dalam lagenda Finnish, merujuk *Pohja* (Utara), sebagai arah kompas, tanah Utara &mdash; seluruh kawasan kutub, dan sebagai dunia Kalevala, tempat tinggal Sami. 

Dalam dunia sebenar, Pohjola merangkumi sebahagian dari Lapland dan Kainuu silam. Pohjola juga boleh dianggap sebagai tempat mistik sepenuhnya, sumber kejahatan &mdash; menyeramkan, tanah sentiasa beku jauh ke utara. Penyakit dan frost kemungkinannya diambil dari Pohjola ini. Pohjola adalah musuh Väinölä &mdash; *tanah Kalevala*.

Dalam mitos, Pemilik wanita Pohjola adalah Louhi, ahli sihir jahat yang amat berkuasa. Seorang tukang besi agung Seppo Ilmarinen membentuk Sampo di atas permintaannya dan memberikan kepadanya sebagai mahar anak perempuannya. Sampo adalah pengisar anjaib sama seperti Cornucopia, yang boleh memberikan hasil kepada rakyat Pohjola, tetapi penutup geloranya "churning lid" adalah simbol bintang-bintang di langit, dihiasi bintang, berputar pada paksi tengah atau tiang dunia. Watak Kalevala lain juga sebagai cuba untuk melamar anak -anak perempuan Pohjola. Ini termasuk Lemminkäinen dan Väinämöinen yang bijaksana. Louhi menuntut keanjaipan yang seumpama Sampo dari mereka, seperti memanah Angsa Tuonela. Apabila pelamar berjaya mendapat anak perempuannya, pesta pernikahan makan, dan minum besar-besaran akan diadakan di dewan besar Pohjola.

Batu asas dunia, akar kepada "pokok dunia", didapati, dari sudut pandangan mitos Finland, disebelah sana kaki langit utara, di Pohjola. Penempaan dan penyimpanan Sampo dan kekayaannya oleh ahli sihir Louhi jauh dalam gunung besar dalam cengkaman kegelapan Pohjola; perjuangan dan perperangan oleh penduduk selatan untuk membebaskan Sampo dan mendapatkannya bagi memenuhi kehendakan mereka dan akhirnya kemusnahan Sampo dan kehilangan penutup yang amat penting (yang membayangkan perpecahan pokok dunia di kutub utara) bersama-sama membentuk kebanyakan bahan Kalevala.

## Lihat juga
Sains sosial

**Sains sosial** atau **sains kemasyarakatan** merupakan penggunaan kaedah saintifik untuk mengkaji bidang kemanusiaan di dunia ini. Ia juga dikenali sebagai **kajian sosial**/**kajian kemasyarakatan** yang berlaku dalam dunia sosial dan fenomena yang berlaku dalam dunia sosial yang melibatkan manusia. Bidang Sains Sosial merangkumi:
# Antropologi
# Ekonomi
# Linguistik
# Etimologi
# Psikologi
# Sosiologi
# Pendidikan
# Komunikasi
# Kimia

Istilah sains sosial mengikut *A New Dictionary of Sociology* (Mitchell, 1979) secara umumnya digunakan untuk sebarang bentuk pengajian yang berkaitan dengan manusia dan masyarakat. Secara khususnya, istilah tersebut memberi penekanan kepada penggunaan kaedah yang ilmiah atau saintifik dalam penelitian terhadap hubungan yang rumit dan kompleks antara manusia. Ini bermakna bahawa setiap penelitian yang dilakukan ke atas hubungan kemanusiaan dan kemasyarakatan itu mestilah dilakukan dengan cara yang saintifik, mengikut kaedah-kaedah yang telah ditetapkan serta teruji oleh masa dan tempat. no

## Asas sains sosial
Sebagai satu bidang ilmiah atau ilmu, sains sosial, seperti juga bidang sains tulen, mempunyai asas yang logikal dalam menghuraikan sesuatu fenomena sosial. 
Pertama, sebarang kenyataan dalam sains sosial mestilah boleh diterima oleh akal dan pemikiran manusia, ianya mestilah logikal dan munasabah. Kedua, kenyataan itu mestilah selari atau tidak bercanggah dengan apa yang kita perhatikan di alam nyata. Ini bermakna bahawa setiap kenyataan yang dibuat oleh ahli sains sosial mempunyai asas kebenarannya serta boleh diterima oleh akal manusia kerana mempunyai bukti yang kukuh. 
Pembuktian kepada kenyataan tersebut mestilah disokong oleh hasil pemerhatian yang dibuat. Oleh yang demikian segala kenyataan yang dibuat dalam sains sosial itu mempunyai asas yang kukuh dan terbukti bukan sahaja melalui pemerhatian yang mendalam.
Silat Sendeng

Silat Sendeng merupakan Silat yang lahir di tanah Melayu, yang di asas oleh Cikgu Long Mamat. Kata Sendeng adalah bahasa Melayu yang artinya miring, senget, atau condong yang mana hal tersebut menjadi dasar yang sangat menentukan perbedaan antara silat Sendeng dengan silat lainnya. Berikut Aliran Silat Sendeng Yang Telah Diakui oleh Serumpun Melayu Nusantara 

# Silat Sendeng Malaysia
# Silat Sendeng Pukol Tujoh Induk Pontianak Borneo
# Silat Sendeng Kuno
# Silat Sendeng Asli
# Silat Sendeng Purba
# Silat Sendeng Tunggal
# Silat Sendeng Dua Beradik
# Silat Sendeng Kuntau Jawa
# Silat Sendeng Merepat
# Silat Kilat Sendeng
# Silat Kuntau Sendeng
# Silat Kerayung Sendeng
# Silat Kota Sendeng
# Silat Sendeng Tujuh
# Silat Sendeng Betawi
# Silat Sendeng Minangkabau
# Silat Sendeng Pesaka
# Silat Tempur Sendeng Banjar
# Silat Sendeng Papan Sekeping
# Silat Sendeng Cekak
# Silat sendeng Warisan Haji Ismail
#Seni Silat Sendeng Spring Segerdam 12 (MIRI/NIAH)
#Seni Silat Sendeng Hanapi (SENAPI)
#Seni Silat Sendeng Teratai
Presiden

**Presiden** ialah jawatan yang dipegang oleh kebanyakan ketua-ketua organisasi, syarikat, universiti, dan juga negara. Perkataan *presiden* ialah pinjaman bahasa Inggeris, *president* yang merupakan pinjaman daripada bahasa Latin *prae-* "sebelum" dan *sedere* "menduduki") atau orang yang menduduki tempat tertinggi sebagai ketua. Pada asalnya, terma ini merujuk kepada pegawai yang mengetuai upacara atau mesyuarat (misalnya Pengerusi); tetapi hari ini ia merujuk kepada pegawai berkuasa eksekutif.

Selain itu, **Presiden** ialah pangkat bagi ketua negara sebuah negara republik, yang dipilih oleh rakyat, dipilih oleh penggubal undang-undang atau kolej pilihanraya khas. Ramai diktator kerap mengambil pangkat Presiden.

## Sejarah moden

Pada asalnya, jawatan ini merujuk kepada pengerusi sebuah jawatankuasa atau badan berkanun *governing body* di Britain. Kemudian, ia digunakan oleh pemimpin politik. Contoh-contoh awal termasuklah Universiti-universiti Oxford dan Cambridge (sejak 1464); Presiden pengasas "*the Royal Society*" William Brouncker pada 1660; ketua-ketua koloni British (pada asalnya di Virginia pada 1608); dan ketua pegawai eksekutif bank (sejak 1781). 

Terma ini telah diguna pakai sebagai gelaran bagi "pegawai berkuasa Kongres Kontinental" pada 1774, bilamana George Washington telah dilantik sebagai Presiden AS yang pertama. 

Apabila negara-negara lain mengikuti jejak langkah Revolusi Amerika, lalu menumbangkan monarki mereka, ketua negara republik yang baru telah diberi gelaran Presiden. Presiden Eropah yang pertama ialah Presiden Perancis, sebuah jawatan yang direka sewaktu Republik Perancis Kedua pada 1848. Semasa bermulanya Republik Perancis Pertama, eksekutif yang berasingan tidak wujud dan hanya terdapat lima orang Pengarah Perancis dan kemudian kerajaannya telah mengguna pakai sistem Republik Rom kuno dengan melantik tiga orang konsul sebagai ketua negara.

Pada hari ini, kebanyakan republik mempunyai Presiden sebagai Ketua Negara.
Maha Sarakham

**Wilayah Maha Sarakham** (bahasa Thai: มหาสารคาม; juga dieja **Mahasarakham**) ialah sebuah wilayah (*changwat*) yang terletak di timur laut Thailand. Wilayah ini disempadankan oleh:
* Wilayah Kalasin di utara;
* Wilayah Roi Et di timur;
* Wilayah Surin di selatan; dan
* Wilayah Khon Kaen di barat.

Wilayah Maha Sarakham adalah antara 130 hingga 230 meter di atas aras laut. Hampir seluruh wilayah ini merupakan dataran yang dilitupi oleh sawah padi. Di bahagian utara dan timur wilayah ini terdapat bukit-bukit kecil. Sungai utamanya ialah Sungai Chi. Ibu kota wilayah ini ialah bandar Maha Sarakham.

## Sejarah
Wilayah Maha Sarakham diasaskan oleh Gabenor Roi Et pada tahun 1865 ketika beliau menghantar 9,000 orang untuk menubuhkan sebuah bandar satelit dan menugaskan seorang sepupunya untuk menjadi gabenor petempatan itu. Pada tahun 1868, kerajaan pusat di Bangkok mengisytiharkan Maha Sarakham sebagai sebuah wilayah di bawah pengawasan Bangkok supaya ingin melemahkan kuasa Roi Et.

## Lambang
Mohor Wilayah Maha Sarakham menunjukkan sepohon pokok besar di hadapan sawah-sawah padi  untuk melambangkan kekayaan sumber wilayah ini. 

Bendera wilayah ini menunjukkan mohornya pada satu jalur perang yang mendatar di tengah. Di atas dan di bawah jalur ini ialah jalur kuning. Warna perang melambangkan kekuatan dan ketabahan orang-orangnya yang hidup dalam iklim yang agak kering; warna kuning ialah warna jubah pendeta Buddhisme yang melambangkan agama penduduk. 

Pokok Wilayah Maha Sarakham ialah Pokok Walnut India (*Albizia lebbeck *) yang diberikan  oleh Permaisuri Sirikit pada tahun 1994. Bunga wilayah ini ialah bunga kemboja (*Plumeria alba*).

## Bahagian pentadbiran

Wilayah Maha Sarakham dibahagikan kepada 11 daerah (*[[Amphoe]]*) dan 2 daerah kecil (*King Amphoe*). Daerah-daerah ini dibahagikan lagi kepada 133 komun (*[[tambon]]*) dan 1,804 desa.

## Pautan luar
*Halaman Wilayah daripada Pihak Berkuasa Pelancongan Thailand
*Laman web Wilayah Maha Sarakham (bahasa Thai)
Masyarakat

**Masyarakat**  (; ) merupakan istilah yang digunakan untuk menerangkan kelompok sebilangan manusia yang tinggal bersama-sama dan saling berinteraksi sesama mereka. Boleh juga dikatakan masyarakat itu merupakan jaringan perhubungan antara pelbagai individu. Dari segi pelaksanaan, ia bermaksud sesuatu yang dibuat - atau tidak dibuat - oleh kumpulan orang itu. Ia merupakan subjek utama dalam pengkajian sains sosial. 

Oleh kerana sesebuah masyarakat yang inginkan kestabilan memerlukan ahli-ahli yang sanggup menolong antara satu sama lain, maka ia perlu kepada nilai-nilai murni seperti kerakyatan, hak dan etika. Ini merupakan perkara asas untuk mencapai keadilan. Jika nilai-nilai ini gagal dipatuhi, orang akan mengatakan sesebuah masyarakat tersebut sebagai tidak adil dan musibah akan berlaku.

Walaupun setiap masyarakat itu berbeza, namun cara ia musnah adalah selalunya sama: penipuan, pencurian, keganasan, peperangan dan juga kadangkala penghapusan etnik jika perasaan membenci terhadap kaum anggota kelompok itu timbul. Masyarakat yang baru akan muncul daripada sesiapa yang masih bersama, ataupun daripada sesiapa yang tinggal.

## Etimologi
"Masyarakat" merupakan serapan bahasa Arab (ejaan asal: ) berakar daripada kata kerja  *syāraka* yang diertikan sebagai "berkongsi"; ia seakar dengan kata "syarikat".

## Rujukan
Silat Gayong

Di Malaysia terdapat beberapa Perguruan Silat yang menggunakan nama "Silat Gayong" atau "Silat Gayung", di antaranya: 

* Seni Gayung Fatani
* Silat Gayong Malaysia
* Silat Gayung Asli
* Silat Pasak Gayung Singapura
* Silat Gayung Lima
* Silat Gayung Tujuh
* Silat Gayung Cekak Sendeng
* Silat Gayung Gerak Serentak
* Silat Gayung Ghaib
* Silat Gayong Ghaib Ghadiwat Panca Purba Gerakan Sembilan
* Silat Gayong Ghaib Nusantara
* Silat Gayung Harimau
* Silat Gayong Harimau Hitam
* Silat Gayong Helang Merah
* Silat Gayong Jati
* Silat Gayung Karomah
* Silat Gayong Kedah
* Silat Gayung Khalifah
* Silat Gayong Kifalah
* Silat Gayung Laksamana
* Silat Gayong Lian
* Silat Gayong Maarifat
* Silat Gayung Lincah
* Silat Gayungman Asli
* Silat Gayungman Kedah
* Silat Gayung Pancaindera Sembilan
* Silat Gayung Pancasila
* Silat Gayung Panglima Ahmad
* Silat Gayong Pusaka
* Silat Gayung Semarang
* Silat Gayong Seni Bunga
* Silat Gayong Siam
* Silat Gayong Singa Berantai Malaysia
* Silat Gayung Tok Janggut
* Silat Pusaka Gayong
* Silat Gayongman Gerak Satu
* Silat Gayong Sri Fatani
* Silat Gayong Sri Gemuruh
* Silat Gayong Tunggal
* Silat Gayung Zahir Sembilan
* Pancasila Seni Silat Gayong Pongok
* Silat Pancasila Gayong Harimau
* Silat Penyatauan Gerak Seni Gayong Sentuhan
* Silat Pusaka Gayong Panglima
* Silat Gayung Umar Umaiyah
* Silat Gayong Tiga Kalimah
Silat Harimau

**Silat Harimau** (Minangkabau: **Silek Harimau**, Indonesia: **Pencak Silat Harimau**) ialah pencak silat gaya Minangkabau berasal dari Sumatera Barat, Indonesia. Silat Harimau mempunyai pergerakan yang digunakan sama dengan teknik dan falsafah seekor harimau. Silat harimau mempunyai teknik yang lincah dan pergerakan yang cantik. Namun, di sebalik teknik dan gerakan tersebut, terdpat banyak serangan maut yang boleh digunakan untuk melumpuhkan musuh dengan cepat.

Gerakan silat ini dikenali dengan agak sakit dan membuatkan lawan tidak boleh bergerak dan membuatkan badan tidak boleh berlawan lagi. Sebagai tambahan, Silat Harimau juga menggunakan cakar sebagai senjata untuk menyerang lawan. Cakaran tersebut mensasarkan leher, muka dan bahagian penting lawan. Teknik ini merupakan ciri-ciri yang tidak terdapat pada seni silat yang lain.

## Lihat juga
* Perguruan silat

## Rujukan
Silat Buah

Di Malaysia terdapat beberapa Perguruan Silat yang menggunakan nama "Silat Buah", diantaranya: 

# Silat Buah Dalam Tari
# Silat Buah Jatuh
# Silat Buah Johor
# Silat Buah Pukul Mersing
# Silat Buah Pukulan Yunan
# Silat Buah Penian
# Silat Buah Pukul
# Silat Buah Pulut
Silat Lian

Di Malaysia terdapat beberapa Perguruan Silat yang menggunakan nama "Silat Lian", di antaranya:

# Silat Lian
# Silat Lian Yunan
# Lian Padukan
# Silat Gayang Lian
# Gerak Silat Lian
# Silat Lian Ilham

Silat ini dikatakan bukan berasal dari silat Melayu tetapi berasal dari daerah Yunnan, China. Ia dibawa oleh pedagang pedagang Cina yang beragama Islam. Silat Lian tersebar secara meluas di negeri pantai timur seperti Pahang, Terengganu dan Kelantan. Ia juga terdapat di sebelah Johor iaitu di daerah Mersing. Di sana ia dikenali sebagai Silat Buah Pukul Mersing, Silat Gayang Lima, Silat Yunan dan Silat Senjata Lapan.
Senarai orang Islam

Rencana ini ialah senarai bagi **senarai orang Islam** yang berada dalam profesion dan bidang yang pelbagai.

## Akademik
* Senarai sarjana Islam kontemporari
* Senarai sejarawan Muslim
* Senarai ahli falsafah Muslim
* Senarai ilmuwan Muslim
** Senarai angkasawan Muslim
** Senarai ahli astronomi Muslim
** Senarai ahli matematik Muslim
* Senarai ahli teologi Muslim

## Seni, hiburan dan kewartawanan
* Senarai pelukis Muslim
* Senarai penulis Muslim
* Senarai Muslim dalam hiburan dan media

## Undang-undang dan politik
* Senarai pakar undang-undang Islam

## Lain-lain
* Senarai khalifah
* Senarai pemeluk Islam
* Senarai dai
* Senarai sarjana pengajian Islam
* Senarai ahli perbandingan agama Muslim
* Senarai empayar dan wangsa Muslim
* Senarai pejuang feminisme Muslim
* Senarai penerima anugerah Nobel Muslim
* Senarai pemimpin ketenteraan Muslim
* Senarai Sahabat Nabi Muhammad
** Senarai Sahabat Nabi Muhammad bukan Arab
* Senarai Muslim Syiah
** Senarai wangsa Muslim Syiah
* Senarai ulama tasawuf

## Lihat juga
* Nabi dan rasul dalam Islam
* Senarai penciptaan pada zaman pertengahan Islam
* Senarai negara majoriti Muslim
* Senarai institusi pendidikan Islam
Senjata Melayu

Orang-orang Melayu merupakan pereka yang handal bermain senjata. Terdapat pelbagai senjata yang digunakan dalam pekerjaan seharian, dan juga yang khusus untuk mempertahankan diri. Bagaimanapun, senjata-senjata ini semakin pupus dan dilupai dari ingatan walaupun dari mereka yang berbangsa Melayu. Disenaraikan di bawah sebahagian kecil senjata yang masih diketahui agar ia berkekalan dalam pengetahuan kita semua. 

Senjata-senjata ini tidak semestinya dicipta oleh orang Melayu semata-mata, tetapi selagi ia digunakan secara meluas, maka ia bolehlah disenaraikan sebagai di sini.

# Badik / Badek
# Badik Rencong
# Baling-baling
# Baut rajut
# Calung
# Jambiah
# Kerambit
# Keris
## Keris panjang
## Keris pendua
## Keris sundang
# Lembing
## Lading
## Parang Badau
## Parang Bangkol
## Parang Bangkong
## Parang Belitung
## Parang Bongkok
## Parang Cakuk
## Parang Candong
## Parang Candung
## Parang Cengkok
## Parang Gabus
## Parang Ginah
## Parang Gondol
## Parang Illang 
## Parang Jenguk
## Parang Koteng
## Parang Lading Pendek
## Parang Ongkok
## Parang Padul
## Parang Pajah
## Parang Panjang
## Parang Panjang
## Parang Paranggi
## Parang Patani
## Parang Pendek
## Parang Puting
## Parang Sakampok
## Pisau Panjang
# Pedang 
## Pedang Melayu
## Pedang Buaya Berenang
## Pedang Sikin Aceh
## Pedang  Jenawi
## Pedang Bertupai
# Tajong 
# Tembong
# Tongkat
# Tumbuk Lada
# Tundang
# Sewar
# Sundang
# Pisau Belati
# Pisau Balasiong
# Simbat (tongkat)
# Tembong simbat suk
# kandar, pelentung)
# Golok
# Tapik
# Bacok
# Sabit
# Belitung
# Kelewang
# Kelewang Jambul
# Rencong
## Kerambit
##  Beladau
# Jambia
# Jambiah 
# Tombak
## Serampang
## Tempuling
## Tiruk
# Anak tombak (kiri dan kanan)
# Rantai
# Penggada (rantai dengan besi pemberat di hujung)
# Kapak
## Kapak Kecil
### Kapak Bungkus
### Binjai Manis
### Kapak Terbang 
### Kapak Kecil
### Kapak Siam
# Cokmar
# Sumpit
## Sumpit Rajang
## Sumpit Panjang
# Panah
# Sundang
## Sundang Lipas
## Sundang Panjang
# Cindai
# Mayang 
## Mayang Gesit
## Cucuk Sanggul
# Tekpi (raja senjata).

## Senjata Malaysia Timur
# Parang Illang
# Parang Mandau
# Parang Pandat
# Parang Latok
# Parang Niabor
# Parang Langgai Tinggang
# Parang Krowit
# Parang Jimpul
# Parang Pakayun
# Parang Duku

## Belum disisih
* Tempius
* Siwah
* karih
* Pisau Bugis
* Pisau belada
* Buku lima 
* Lembing patung
* Daun buluh
* Serampang
* Besi dua 
* Tipu dayak. 

## Pautan luar
* Perbadanan Perpustakan Kedah - Senjata-senjata Tradisional Melayu.
* Gambar semasa senjata Melayu.
Yoyo

thumb|right

**Yo-yo** adalah mainan yang terdiri daripada dua cakera sama saiz yang diperbuat daripada plastik, kayu, atau besi, disambungkan dengan gandar, yang dibelit dengan tali. 

Yo-yo dikatakan sebagai alat permainan kedua tertua di dunia dan telah wujud selama lebih kurang 250,000 tahun.

## Pautan luar
* https://web.archive.org/web/20040509095113/http://yoyopower.tripod.com/index.htm
Bendera Bangladesh

**Bendera Bangladesh** diperkenalkan pada 17 Januari 1972. Sebuah bendera yang serupa digunakan sewaktu Perang Pembebasan Bangladesh tetapi dengan peta negara Bangladesh di atas matahari yang merah. Peta tersebut kemudiannya dihilangkan daripada bendera tersebut untuk memudahkan rekabentuknya. Bendera Bangladesh yang kini mirip bendera Jepun tetapi berlainan warna latarbelakang. Cakera merah melambangkan matahari yang terbit di atas tanah Bengal yang hijau. Cakera tersebut diofsetkan sedikit ke arah kepala (*hoist*) supaya ia ternampak berada di tengah apabila bendera sedang berkibar. Warna merah melambangkan darah mereka yang terkorban untuk kemerdekaan Bangladesh. Latarbelakang hijau melambangkan tanah Bangladesh yang subur.
Bendera Kepulauan Cook

**Bendera Kepulauan Cook** berdasarkan rekabentuk tradisional bendera-bendera jajahan United Kingdom di kawasan Pasifik. Ia terdiri daripada bendera United Kingdom di bahagian atas sebelah kiri dan di bahagian bawah, 15 butir bintang yang dibentuk secara bulatan. Bintang-bintang tersebut melambangkan 15 buah pulau yang membentuk Kepulauan Cook. Warna biru melambangkan lautan.
Silat Gerak

Di Malaysia terdapat beberapa Perguruan Silat yang menggunakan nama "Silat Gerak", diantaranya: 

# Silat Gerak
# Silat Gerak Kuntau 
# Silat Gerak Badan Bangau Putih
# Silat Gerak Cepat
# Silat Gerak Kilat
# Silat Gerak Kuntau
# Silat Gerak Ilham
# Silat Gerak Lintar Sari
# Silat Gerak Suci
# Silat Gerakan Satu
# Silat Gerak Ibu Gayong
# Silat Gerak Lincah
# Silat Gerak Ilham Kuntau Kedah
# Silat Gerak Jati
# Silat Gerak Jurus Makrifat
# Silat Gerak Kerohanian Gayong Dalam
# Silat Gerak Langkah Tujuh
# Silat Gerak Panca
# Silat Gerak Panca
# Silat Gerak Panji Alam Setapak Tujuh Puluh Satu
# Silat Gerak Pendekar
# Silat Gerak Persilatan Sejagat
# Silat Gerak Sejati Pancar Murni Malaysia
# Gerak Seni Silat Kuntau Melayu Kedah
# Silat Gerak Silat Tapak Suci Kelantan
# Silat Gerak Sunan
# Silat Gerak Tapak Suci
# Silat Gerak Tempur
# Silat Gerak Teras Pasak Bumi Melayu
# Silat Gerakan Suci
Bendera Brunei

**Bendera Brunei** mula diperkenalkan pada tahun 1906 setelah Perjanjian Tambahan 1905/1906. Bendera tersebut pada waktu itu sama seperti bendera sekarang, kecuali tanpa panji-panji. Pada 29 September 1959, Panji-Panji Kerajaan ditambah di tengah-tengah selepas Pemasyhuran Perlembagaan Negeri Brunei 1959, dan dikekalkan apabila mencapai kemerdekaan pada 1 Januari 1984.

Bendera ini terdiri daripada lambang negara di bahagian tengah dengan latarbelakang warna kuning dan pepenjuru hitam, putih dan panji-panji berwarna merah di bidang bendera.

Lambang negara terdiri daripada bulan sabit (lambang Islam), dicantum dengan payung obor-obor (lambang kerajaan di bawah seorang raja). Di bawah payung adalah sayap yang melambangkan keadilan, kedamaian, kemakmuran dan keamanan. Di sebelah kiri dan kanan terdapat sepasang tangan yang menadah. Di bulan sabit terdapat kekata dalam bahasa arab, "*Sentiasa berbuat kebajikan dengan petunjuk Allah*" dan di bawah bulan sabit, kekata "*Negara Brunei Darussalam*" juga dalam tulisan Jawi.

Di Nusantara, warna kuning adalah warna tradisional untuk raja-raja. Ini dapat dilihat di panji-panji diraja Malaysia dan Thailand dan juga bendera presiden Indonesia.

## Pautan luar
* Bendera dan lambang negara dari laman kerajaan Brunei
Bendera Antigua dan Barbuda

**Bendera [[Antigua dan Barbuda]]** diperkenalkan pada 27 Februari 1967 dan direka oleh Reginald Samuels, seorang guru sekolah. Matahari melambangkan permulaan era yang baru. Warna hitam melambangkan rakyat yang majoriti berketurunan Afrika, warna biru untuk harapan dan merah untuk tenaga. Warna kuning, biru dan putih yang berturut-turut melambangkan matahari, laut dan pantai, memberikan aspek kreatif kepada bendera tersebut.
Bendera Pakistan

**Bendera Pakistan** direka oleh Ameer-ud-Din Khidwai dan dijadikan rasmi apabila Pakistan merdeka pada 14 Ogos 1947. Bahagian hijau melambangkan rakyat yang beragama Islam dan putih melambangkan kaum minoriti bukan Islam. Bulan sabit melambangkan kemajuan dan bintang melambangkan cahaya dan ilmu.

Gelaran rakyat tempatan untuk bendera ini adalah *subz hilali parcham* (Urdu) untuk "bendera hijau dan bulan sabit".
Pilihan raya

Pilihan raya adalah satu proses demokrasi di mana undian digunakan untuk memilih calon yang sesuai untuk mewakili rakyat di parlimen. Ia merupakan suatu mekanisme demokrasi untuk memilih calon yang sesuai untuk memenuhi jawatan-jawatan penggubal undang-undang, eksekutif, perundangan dan kerajaan tempatan. 

Terdapat dua jenis pilihan raya iaitu pilihan raya umum atau pilihan raya kecil. Kaedah atau sistem pilihan raya boleh dikategorikan kepada dua iaitu samada perwakilan berkadar (*proportional*) atau sistem majoriti (*majoritarian*). Sistem pilihan raya mementingkan pemenang, atau beberapa pemenang menurut pengiraan undi yang diperolehi setiap calon yang bertanding. Pemenang menjadi tumpuan sebab dia akan mewakili rakyat di Parlimen dan terlibat dalam proses penggubalan undang-undang. Oleh itu cara pemilihannya amat penting dan sepatutnya selari dengan kehendak demokrasi. Selain itu pilihan raya biasanya dipantau oleh sebuah badan bebas, misalnya di Malaysia ia dipantau oleh Suruhanjaya Pilihan Raya.

## Sejarah
Pilihan raya telah digunakan seawal sejarah seperti Yunani kuno dan Rom purba, dan sepanjang zaman Pertengahan untuk memilih pemerintah seperti Maharaja Rom Suci.

## Lihat juga
* Hukum Pilihan raya Di Sisi Islam
* Undang-undang pilihan raya
* Pemalsuan pilihan raya
* Pengundi hantu
* Kritikan terhadap sistem pilihan raya
* Reformasi pilihan raya
* Demokrasi
* Meritokrasi
* Pluralisme
* Kempen Politik
* Sains Politik
* Stesen mengundi
* Hak mengundi
* Persempadanan
* Kawasan Parlimen
* Perwakilan berkadar
* Sistem majoriti
* Pilihan raya kecil

## Pautan luar
* Keputusan pilihan raya 1994 - 2004 di Malaysia
* Kalendar Pilihan Raya di seluruh dunia
Bendera Laos

**Bendera Laos** diperkenalkan pada 2 Disember 1975.

Bendera ini terdiri daripada tiga jalur yang mendatar. Saiz jalur yang ada di tengah adalah dua kali lebih besar dari jalur yang lain. Di tengah terdapat cakera putih, dengan ukuran garispusat 0.8 kali ketinggian jalur warna biru. Nisbah bendera adalah 2:3.

Warna merah melambangkan darah mereka yang terkorban untuk kemerdekaan Laos dan biru melambangkan kekayaan sumber alam. Cakera putih melambangkan bulan yang mengembang di atas Sungai Mekong dan juga kerukunan negara di bawah pemerintahan kerajaan komunis.
Penggada

**Penggada** atau **gada** adalah senjata Melayu berantai dengan pemberat di kedua hujungnya. Penggada boleh memukul lawan yang berlindung di sebalik pokok atau dinding. Selain penggada, Mayang Gesit juga turut dipelajari oleh murid Gayong.

## Lihat juga
* Senjata Melayu
Mayang Gesit

**Mayang gesit** adalah sejenis senjata yang disimpan bersama-sama cucuk sanggul dan berperanan sebagai senjata baling. Mayang gesit turut dipakai oleh puteri-puteri Jawa pada zaman dahulu, iaitu diletakkan bersama-sama hiasan di pangkal lengan. 

## Lihat juga
*Senjata Melayu
Bendera Vietnam

**Bendera Vietnam** diperkenalkan pada 30 November 1955. Bintang kuning di tengah melambangkan kepimpinan Parti Komunis Vietnam di negara itu. Pecahan di bintang melambangkan para pekerja buruh, petani, tentera, cendekiawan dan belia. Warna merah melambangkan kejayaan dan revolusi.

Lihat juga: Bendera Vietnam Selatan.

## Pautan luar
* http://flagspot.net/flags/vn.html
* http://www.flags.net/VIET.htm
Bendera Arab Saudi

**Bendera Arab Saudi** memaparkan kalimah syahadah, **لا إله إلا الله محمد رسول الله** (Tiada Tuhan melainkan Allah, dan Muhammad itu pesuruh Allah) ditulis dengan khat *Thuluth*.

Kalimah ini dianggap suci, oleh itu bendera ini tidak harus dipaparkan di pakaian atau benda-benda yang lain. Arab Saudi telah membantah cadangan FIFA untuk memaparkan bendera ini, bersama bendera-bendera yang lain, di sebuah bola yang akan digunakan untuk pertandingan bolasepak Piala Dunia 2002. Pegawai Saudi mengatakan bahawa menendang bola dengan kalimah tersebut adalah sesuatu yang tidak boleh diterima. Bendera ini juga tidak boleh dikibarkan setengah tiang sebagai tanda perkabungan disebabkan adanya kalimah syahadah tersebut.

Bendera ini berdasarkan bendera gerakan Wahhabi yang menguasai kerajaan Arab Saudi. Apabila Ibn Saud berjaya menguasai takhta Nejd pada 1912, beliau menambah bentuk pedang dalam bendera Wahabbi tersebut. Bendera ini dijadikan rasmi dengan penubuhan Kerajaan Arab Saudi pada 1932.

## Lihat juga

* Bendera Islam
Meritokrasi

**Meritokrasi** adalah suatu sistem kerajaan aristokrat atau oligarki atau organisasi lain yang mana perlantikan yang dibuat terhadap individu berdasarkan pemerintahan berdasarkan kebolehan kecerdasan dan merit yang ditunjukkan seseorang itu menerusi penggunaan peperiksaan keinstitusian. 
Oleh kerana sistem-sistem aristokrat dan oligarki menakrifkan jenis-jenis asas kerajaan yang mana meritokrasi menjadi sebahagian daripadanya, meritokrasi sendiri bukan satu jenis kerajaan, tetapi lebih kepada suatu ideologi. Individu-individu yang dilantik kepada suatu meritokrasi adalah dinilai berdasarkan kepada merit yang mana seperti yang dibahaskan oleh Michael Young adalah pada asasnya adalah kecerdasan dan  bakat.

Ia selalu menjadi kes yang mana meritokrasi itu sendiri dikelirukan sebagai sejenis kerajaan lebih daripada sebetulnya ia adalah kaedah atau faktor yang digunakan di dalam atau untuk kerajaan, terutamanya perlantikan individu ke dalam kerajaan.

## Asal istilah

Istilah ini telah didefinisikan oleh ahli politik dan sosiologi, Michael Young yang menulis buku pada tahun 1958 bertajuk *Rise of the Meritocracy* atau "Bangkitnya Meritokrasi", suatu kisah futuristik dimana status seseorang dimasyarakat ditentukan oleh IQ serta usahanya. Dalam buku ini, kerajaan meritokratik yang tidak berperasaan ini akhirnya digulingkan oleh rakyat jelata. 
Walaupun buku tersebut memberi imej yang negatif terhadap meritokrasi, masih ramai yang percaya dengan kebaikan sistem ini didalam masyarakat. Menurut penyokong meritokrasi, sistem ini adalah lebih adil dan produktif, berbanding sistem kerajaan yang lain yang berdasarkan status sosial atau ras. Antara kerajaan yang menyokong sistem ini termasuklah kerajaan Singapura. 

Kebanyakan sistem kerajaan mengandungi beberapa unsur meritokrasi. Misalnya dalam demokrasi perwakilan, parti-parti politik dan para pengundinya menggunakan prestasi calon masing-masing untuk berkempen dalam pilihan raya.

## Notakaki

## Pautan luar

* World Wide Words — Michael Quinion writes about the changing use of the term

* Reference.com
Budaya pelbagai bangsa di Afrika Selatan

## Kaum kulit hitam
Sebahagian besar kaum kulit hitam majoriti adalah terpengaruh dengan budaya Barat, dan lazimnya bertutur dalam dwi-bahasa iaitu Bahasa Inggeris atau Afrikaans dan bahasa ibunda, iaitu salah satu dari sembilan bahasa rasmi di negara ini termasuklah bahasa Nguni, isiZulu, isiXhosa, Sindebele, dan Swazi, dan bahasa Sotho, seperti Setswana, Sesotho, Sesotho sa Leboa and Venda. Kebanyakannya beragama Kristian, dan mengunjungi gereja Zion khas untuk kulit hitam. Disamping itu, masih ramai yang menganut kepercayaan tradisi, dan menerima nasihat seorang "sangoma" atau ahli nujum. Budaya etnik mereka amat bertenaga, dengan muzik popular tempatan, seperti kwaito.

## Kaum kulit putih
Kaum kulit putih minoriti di sini mempunyai gaya kehidupan yang sama dengan kaum kulit putih di Eropah Barat, Amerika Utara dan Australasia, dimana sukan menjadi kegemaran ramai. "Braai" atau barbeku merupakan aktiviti yang diminati oleh kaum ini di Afrika Selatan. Dari segi sejarah, kaum Afrikaan dan British saling benci-membenci tetapi sekarang hanya bergurau senda diantara mereka. Afrikaner memanggil orang Inggeris *soutpiel* atau 'telur masin', kerana kesetiaan mereka yang berbelah bahagi: satu kaki di Afrika; satu lagi kaki di England; dan kemaluannya di tengah-tengah laut. Manakala orang Inggeris pula menganggap bangsa Afrikaan sebagai bodoh dan tidak bertamadun.

Kepercayaan agama mereka amat kuat, dengan kebanyakan orang Afrikaner menganut agama Gereja Reformasi Belanda. Mereka yang berbahasa Inggeris pula beragama Anglikan atau Roman Katolik. Terdapat segolongan kecil yang beragama Yahudi, dan kumpulan kecil berbangsa Portugis dan Yunani.

## Kaum Berwarna (Coloured)
Kaum ini adalah lebih cenderung dari segi budaya kepada kaum kulit putih, terutamanya mereka yang berbahasa Afrikaans, berbanding dengan kaum kulit hitam, walaupun ditindas dengan teruknya oleh regim aparteid. Kebanyakan mereka adalah hasil perkahwinan campur antara kulit putih dengan kulit hitam dan sebahagiannya adalah "Melayu Tanjung" yang beragama Islam.

## Kaum Asia
Kaum Asia, (kebanyakannya berbangsa India) mengamalkan budaya asli tersendiri, bahasa serta agama, sama ada Hindu atau Islam, dan berbahasa India sama ada Telugu atau Gujarat. Sebahagian besar datang kesini sebagai kuli tetapi minoriti adalah golongan pedagang. Terdapat juga komuniti kecil berbangsa Cina dinegara ini, dan ia semakin bertambah akibat penghijrahan kaum Cina Taiwan ke sini.

## Lihat juga

* Makanan di Afrika Selatan
* Media di Afrika Selatan
* Cuti awam di Afrika Selatan
Sukan di Afrika Selatan

Masyarakat Afrika Selatan merupakan masyarakat yang "gila" sukan. Namun sukan disini berbeza mengikut ras. Dikalangan kaum kulit hitam, sukan yang paling popular ialah bola sepak dengan pasukan kebangsaan yang dipanggil *Bafana Bafana* atau 'The Boys'(Budak-budak lelaki). Kebanyakan kaum kulit putih bermain ragbi, dan ia amat diminati oleh kaum Afrikaner, yang mendominasi pasukan kebangsaan, "the Springboks", dan juga kriket, yang secara tradisi dimain oleh kaum British. 
Sejak dikaitkan dengan apartheid, pasukan "the Springboks" atau 'Boks' hendak menjadi sebahagian 'Afrika Selatan Baru', dengan menyarungkan Presiden Nelson Mandela dengan jersi Springbok, yang sebelum ini hanya dipakai oleh kaum kulit putih, pada Piala Dunia pada tahun 1995.
Sistem majoriti

**Sistem Majoriti** atau juga dikenali **majoriti mudah**, **pemenang ambil semua**, **pengundian plural** dan di United Kingdom dipanggil **sistem pengundian pertama melepasi garisan penamat** (first-past-the-post electoral system). Dalam sains politik , dikenali sebagai **Ahli Parlimen Satu Wakil** atau "Single-Member District Plurality" (SMDP). Sistem ini digunakan di United Kingdom dan kini diamalkan disebahagian besar bekas koloni British.

Terma "sistem pengundian pertama melepasi garisan penamat" merujuk kepada analogi lumba kuda, di mana pemenangnya adalah yang pertama melepasi garisan penamat, manakala kuda-kuda lain secara automatik akan dianggap sebagai tewas ("pemenang mengambil semua").

## Kaedah

Setiap pengundi diberikan daerah mengundi tertentu untuk memilih calon. Semua undian dikira dan calon yang menerima undi paling banyak akan diisythiharkan sebagai pemenang bagi kawasan pilihan raya tersebut.

## Contoh Mudah

Contohnya pilihan raya untuk memilih Presiden majlis wakil pelajar.

Terdapat tiga calon, Ali, Tan dan Muthu. Setiap pelajar diberi kertas calonan, dengan nama ketiga-tiga calon dan parti yang mereka wakili. Setiap pelajar mesti memangkah "X" pada nama calon yang dipilih.

Selepas pilihan raya tamat, kertas calonan akan disusun kepada tiga bahagian. Satu bahagian mengandungi semua "X" bagi Ali (iaitu undian untuk Ali). Manakala yang selainnya untuk Tan dan Muthu.

Bahagian yang terbesar adalah pemenangnya. Misalnya, jika Ali ada 11 undian, Tan ada 16 undian, dan Muthu ada 13 undian, maka pemenangnya adalah Tan.

Perhatikan jumlah undi adalah 11 + 16 + 13 = 40 undi, tetapi pemenangnya hanya mendapat 16 calonan iaitu 40%. Dalam sistem majoriti mudah, Tan boleh menang walaupun dia mempunyai satu undi lebih daripada Muthu.

## Negara-negara yang mengamalkan sistem majoriti

Negara-negara yang menggunakan sistem ini untuk memilih wakil rakyat termasuklah: 
* Amerika Syarikat  (kecuali Louisiana)
* Bahamas
* Bangladesh
* Barbados
* Belize
* Botswana
* Canada
* Dominica
* Gambia
* Grenada
* India
* Jamaika
* Malaysia
* Micronesia
* Nepal
* Papua New Guinea
* Saint Kitts dan Nevis
* Saint Lucia
* Saint Vincent dan the Grenadines
* Samoa
* Kepulauan Solomon
* Trinidad dan Tobago
* United Kingdom (Parlimen dan kerajaan tempatan sahaja)
* Zambia
Bendera Afrika Selatan

**Bendera [[Afrika Selatan]]** diperkenalkan pada 26 April 1994 dan direka oleh Frederick Brownell.

Bendera ini terdiri daripada dua jalur mendatar yang seimbang, merah di atas dan biru di bawah, dipisahkan oleh jalur warna hijau yang yang membentuk huruf Y dan berpangkal di sudut bendera di sebelah kepala (*hoist*). Bentuk 'Y' ini mengandungi segi tiga dua sama berwarna hitam dan kuning keemasan. Jalur merah dan biru dipisahkan dari jalur hijau oleh jalur putih yang lebih kecil.

## Reka bentuk dan perlambangan
### Spesifikasi

### Perlambangan
Warna-warna yang dipakai melambangkan asal-usul kaum utama yang membentuk masyarakat Afrika Selatan yang moden:
* warna-warna hitam, hijau dan kuning merupakan warna parti Kongres Kebangsaan Afrika yang diwakili kaum kulit hitam giat memperjuangkan penghapusan apartheid serta kesetaraan hak antara orang kulit putih dengan orang kulut berwarna yang lain baik yang hitam, "bercampur" (*Coloured*) ataupun perang.
* warna-warna merah, putih dan biru datang daripada bendera-bendera Belanda dan United Kingdom yang merupakan kuasa utama menakluk kawasan asal negara ini serta membentuk masyarakat kulit putih ia.

F. W. de Klerk sendiri ada menyatakan dalam autobiografinya bahawa warna merah cili (*chilli red*) disengajakan sebagai warna merah yang tidak memenangkan baik yang berketurunan British (yang menggemari warna merah biasa) mahupun yang berketurunan Afrikaner (yang lebih mahukan warna jingga).

Bentuk bercabang melambangkan penyatuan segenap masyarakat berbilang bangsa menuju kemajuan.

## Bendera lama yang pernah dipakai
### Bendera Merah (''Red Ensign'', 1912–1951)

Suatu bendera *[[de facto]]* pernah diwujudkan dengan peletakkan jata perisai jajahan itu pada suatu bendera merah dipakai Empayar British.

### Bendera Kesatuan (''Union Flag'', 1928–1994)

Bendera ini dipakai Kesatuan Afrika Selatan dari 1928 hingga 1961 serta kemudiannya sebagai sebuah republik sehingga pemerintahan apartheid dihapuskan tahun 1994.

Bendera ini terdiri daripada suatu rekaan bendera lama digunakan di Belanda iaitu *Prinsenvlag* (Bendera Putera) yang pernah dipakai sebelum digantikan dengan rekaan bendera baru Belanda kini - ia mempunyai tiga jalur iaitu jinggga, putih dan biru. Pada jalur tengahnya pula ada tiga bendera yang bergandingan melambangkan jajahan-jajahan yang diserap masuk ke dalam kesatuan ini:

* Bendera United Kingdom mewakili jajahan-jajahan yang pernah ditubuhkan empayar ia (Jajahan Tanjung British dan Jajahan Natal British)
* Bendera Negara Bebas Oranye digantung mendatar dan terbalik,
* Bendera Republik Transvaal.

## Rujukan

## Pautan luar

*  Flagspot
*  Laman kerajaan Afrika Selatan mengenai bendera ini
Cuti umum di Afrika Selatan

TarikhPerayaan
1 JanuariHari Tahun Baru
21 MacHari Hak Asasi Manusia
Jumaat sebelum "Easter Sunday"Jumaat Agung
Sehari selepas "Easter Sunday"Easter Monday
27 AprilHari Kebebasan
1 MeiHari Pekerja
16 JunHari Belia
9 OgosHari Wanita Kebangsaan
24 SeptemberHari Wawasan Lama
16 DisemberHari Pendamaian
25 DisemberHari Krismas
26 DisemberHari Muhibbah 


Akta Cuti-Cuti Awam (No. Akta 36, 1994) menetapkan bahawasanya bagi cuti-cuti awam yang jatuh pada hari Ahad, Isnin keesokannya akan diisytiharkan sebagai cuti awam.
Timur adalah Merah

"**Timur adalah Merah**" (Bahasa Cina: 东方红/東方紅, pinyin: Dōngfāng Hóng) adalah lagu kebangsaan *de facto* Republik Rakyat China semasa Revolusi Budaya pada tahun 60an. Pada masa ini, Tien Han, pengarang lagu kebangsaan rasmi China, "Barisan Para Sukarelawan," sedang dipenjara dan oleh itu lagu tersebut tidak lagi digunakan. Lagu *Timur adalah Merah* juga merupakan sebuah muzikal yang menaikkan sosialisme dan Komunisme, terutama sekali fikiran Maoisme. Irama lagu ini berdasarkan lagu klasik, *Yellow River Cantata*, yang mengambil pengaruh dari lagu rakyat Cina Utara. 

Disebabkan kaitan lagu ini dengan Revolusi Budaya, ia sudah jarang digunakan sejak pelantikan Deng Xiaoping pada akhir tahun 70an. Kini di China, lagu ini merupakan peringatan bahawa pada suatu ketika, pengidolan Mao Zedong yang melampau telah wujud. Kini, lagu *Timur adalah Merah* digantikan dengan lagu *Barisan Para Sukarelawan* yang tidak ada kaitan dengan Parti Komunis ataupun Mao.  

*Dongfang Hong* juga merupakan nama rangkaian program luar angkasa China. Satelit pertama China, Dong Fang Hong I memiliki sebuah alat pemancar yang menyiarkan lagu ini ke udara.

## Lirik
东方红，太阳升  
中国出了个毛泽东。  
他为人民谋幸福，  
呼尔海约，他是人民大救星！ 

毛主席，爱人民，  
他是我们的带路人，  
为了建设新中国，  
呼尔海约，领导我们向前进！ 

共产党，像太阳，  
照到哪里哪里亮。  
哪里有了共产党，  
呼尔海约，哪里人民得解放！ 

## Hanyu Pinyin
Dōngfāng hóng, tàiyáng shēng, 
Zhōngguó chū liǎo ge Máo Zédōng, 
Tā wèi rénmín móu xìngfú, 
Hū ěr hǎi yue, tā shì rénmín dà jiù xīng! 

Máo zhǔxí ài rénmín, 
Tā shì wǒmén dǐ dài lù rén 
Wèi liǎo jiànshè xīn Zhōngguó, 
Hū ěr hǎi yue, lǐngdǎo wǒmén xiàng qiánjìn! 

Gòngchǎndǎng xiàng tàiyáng, 
Zhào dào nǎlǐ nǎlǐ liàng, 
Nǎlǐ yǒu liao Gòngchǎndǎng, 
Hū ěr hǎi yue, nǎlǐ rénmín dé jiěfàng! 

## Terjemahan
Timur memerah, terbitnya matahari
Telah lahirnya Mao Zedong untuk China
Beliau bekerja demi kebahagiaan rakyatnya,
*Hū'ěr-hai-yo**, beliaulah sang penyelamat!

Pengerusi Mao mencintai rakyatnya,
Beliaulah ketua yang membimbing,
Membangunkan sebuah negara China yang baru
*Hū'ěr-hai-yo**, pimpinlah kami mara ke hadapan!

Parti Komunis bagaikan matahari
Menerangkan segala yang disinar
Di mana ada Parti Komunis,
*Hū'ěr-hai-yo**, rakyat akan merdeka!

Nota: Kekata "Hū'ěr-hai-yo" tidak mempunyai sebarang makna langsung, namun ia lebih berbentuk sorakan sama seperti "hurah!" atau "hore!".

## Pautan luar
* Morning Sun
* Sebuah lagi rakaman lagu ini dari http://www.mzdlib.com/yyxs/index.htm
Ogg

**Ogg** ialah format audio yang tidak berpaten, percuma untuk penggunaan komersial dan tidak komersial, dan efisien untuk multimedia bitstream.

Ogg menandingi MP3 dengan menghasilkan audio yang lebih berkualiti pada kadar bit yang sama. Ogg juga bersaiz lebih kecil daripada MP3 untuk menghasilkan kualiti audio yang sama.

Ogg diterajui oleh Xiph.org Foundation.
## Alternatif
Ogg merupakan alternatif bagi:
* MP3 dan MPEG
* Real Audio dan Real Video
* Format penstriman Quicktime
* WAV dan AVI
* Advanced Streaming Format, contohnya Windows Media Audio dan Windows Media Video
Makanan di Afrika Selatan

Secara umumnya makanan disini adalah membosankan, terutamanya makanan dari Eropah. Stik atau sosej boerewors, sayur rebus dan "chips" kentang adalah makanan utama. Para vegetarian tidak akan menikmati makanan disini yang lebih kepada daging seperti sosej khinzir, daging lembu, kambing dan ayam. Snek popular di negara ini ialah biltong, sejenis daging kering dari daging lembu atau daging buruan, dan ia biasanya dimakan sewaktu menonton pertandingan sukan. Potjie (disebut "pooi-ki") berasal dari Belanda dan merupakan periuk besi berkaki tiga yang digunakan oleh peneroka-peneroka awal Belanda dan juga penjelajah. Ia kemudian digunakan sebagai periuk memasak puak Afrika untuk memasak putu (masakan jagung) 

Dipesisiran pantai pula, kelompok Portugis mencampurgaulkan masakan mereka dengan penduduk Mozambique, menghasilkan masakan berunsurkan tomato yang pedas iaitu *peri-peri*, yang terkenal diseluruh Afrika Selatan. Kini restoran Nando's telah membawa masakan ayam *peri-peri* ke seluruh dunia. 

Melayu Tanjung atau "Cape Malays" yang tiba di Cape Town pada akhir abad ke-17 membawa sumbangan terbesar kepada kuisin di Afrika Selatan. Mereka telah membawa sos pedas, *[[chutneys]]*, blatjangs (sos pekat yang dibuat daripada buah-buahan dan perasa), acar , sambal, bobotie (daging cincang berperisa) dan ikan jeruk. 

Kaum minoriti India juga mempunyai makanannya yang tersendiri. Makanan yang paling popular dikalangan mereka (terutamanya disebelah Durban) ialah kari, tetapi ia tidak sepedas kari di negara asalnya iaitu India. Suatu keistimewaan di Durban ialah 'bunny' atau 'bunny chow', iaitu roti putih berisi kari (biasanya daging).

Kaum pribumi Afrika Selatan pula meminati makanan berunsurkan jagung dan sayuran tempatan. Mereka juga memburu burung merpati dan ayam hutan.
Bendera Jerman

**Bendera [[Jerman]]** terdiri daripada tiga jalur mendatar yang seimbang: warna hitam di atas, merah di tengah dan kuning emas di bawah. Bentuk ini diterima pada tahun 1919 dan diterima semula dengan perlembagaan baru pada tahun 1949.
## Reka bentuk
### Perlambangan
Terdapat dua teori mengenai asal-usul warna-warna tersebut:

* Teori pertama mengatakan bahawa ia diambil daripada pakaian seragam yang digunakan oleh Kor Bebas Lutzow (*Lützowsches Freikorps*) yang dianggotai oleh para pelajar universiti dari Kerajaan Prusia yang dikerah berperang menentang pendudukan Napoleon - pakaian seragam mereka berwarna hitam dengan garisan merah dan berbutang loyang. Warna-warna ini kemudiannya dpilih persatuan-persatuan pelajar yang memperjuangkan idea liberalisme dan nasionalisme bawaan revolusi 1848 dan penyatuan Jerman diberi nama Burschenschaft - pengaitan warna-warna ini kepada fahaman liberalisme sosial mengutuh zaman Republik Weimar.

Fail:Flag of Urburschenschaft.svg|Bendera Urburschenschaft - persatuan pelajar nasionalis pertama di Jerman pada 1815


* Teori kedua pula mengatakan bahawa warna-warna tersebut berasal daripada jata diraja dipakai pemerintahan Empayar Rom Suci.

### Spesifikasi
Perkara 22 Undang-Undang Dasar Republik Persekutan Jerman (*Grundgesetz für die Bundesrepublik Deutschland*) iaitu dokumen yang bertindak sebagai perlembagaan Jerman menyatakan seperti berikut:
*„Die Bundesflagge ist schwarz-rot-gold.“*
["Bendera Persekutuan (Jerman) berwarna hitam, merah dan emas."]Nisbah panjang lebar yang diberikan untuk ukuran bendera ini ialah 5:3, sebelum ini nisbah yang diberikan lagi-lagi semasa zaman Weimar ialah 3:2.

Rincian tepat yang diberikan untuk perekaan bendera ini diperkenalkan pada 2 Jun 1999 oleh Bundeskabinett seperti berikut:

The value given here is an alternative to the following more-complicated combination: Yellow (765&nbsp;g), Red 032 (26&nbsp;g), Black (11&nbsp;g), Transp. White (198&nbsp;g)

## Sejarah

Fail:Flag_of_Germany_(3-2_aspect_ratio).svg|Perhimpunan Kebangsaan Jerman (1848/49)
Fail:Flag of the German Empire.svg|Persekutuan Jerman Utara (1867-1871),Empayar Jerman (1871-1918)
Fail:Flag_of_Germany_(3-2_aspect_ratio).svg|Republik Weimar (1919-1933)
Fail:Flag of the German Empire.svg|Republik Weimar (1921-1935)(Bendera rasmi bersama yang digunakan dalam perkhidmatan luar negeri, tetapi kemudiannya diharamkan oleh Sosialis Nasional kerana dianggap "reaksioner")


Fail:Flag of Germany 1933.svg|Pemerintahan Ketiga (*Drittes Reich*, 1933-1945)(Digunakan bersama-sama dengan bendera terdahulu, 1933-35),(kini diharamkan di Jerman)
Fail:Flag of Germany.svg|Bendera Jerman Barat (1949-1990)*Bendera Jerman Timur (1949-1959)*
Fail:Flag of East Germany.svg|*[[Bendera Republik Demokratik Jerman]] (GDR) (1959-1990)**(diharamkan di Republik Persekutuan Jerman sehingga 1969)*


## Rujukan
Bendera Albania

**Bendera Albania** memaparkan burung helang berkepala dua bewarna hitam di bahagian tengah di atas bidang warna merah. Ia berdasarkan materi yang digunakan oleh Gjergj Kastriot Skanderbeg, seorang pejuang Albania dari kurun ke-15 yang mengetuai pemberontakan ke atas Empayar Turki Uthmaniyyah dan berhasil mendapatkan kemerdekaan untuk negaranya dari 1443 hingga 1478.
Bendera ini dijadikan rasmi 7 April 1992. Namun bendera yang serupa juga digunakan semasa Albania diperintah oleh seorang raja (Helmet of Skanderbed di atas burung helang) dan apabila Albania merupakan sebuah negara komunis (bintang merah lingkungan kuning di atas burung helang).